CELEX: 62008CB0563
Language: hu
Date: 2010-10-06 00:00:00
Title: C-563/08. sz. ügy: A Bíróság (hetedik tanács) 2010. október 6-i végzése (a Juzgado de lo Contencioso-Administrativo n o 2 de Granada (Spanyolország) előzetes döntéshozatal iránti kérelme) — Carlos Sáez Sánchez, Patricia Rueda Vargas kontra Junta de Andalucía, Manuel Jalón Morente és társai (Az eljárási szabályzat 104. cikke 3. §-ának első bekezdése — EUMSZ 49. cikk — Letelepedés szabadsága — Közegészségügy — Gyógyszertárak — Közelség — A lakosság gyógyszerrel való ellátása — Üzemeltetési engedély — A gyógyszertárak földrajzi eloszlása — A népsűrűség szempontján alapuló korlátozások bevezetése — A gyógyszertárak közötti minimális távolság)

29.1.2011   
            
            
               HU
            
            
               Az Európai Unió Hivatalos Lapja
            
            
               C 30/10
            
         A Bíróság (hetedik tanács) 2010. október 6-i végzése (a Juzgado de lo Contencioso-Administrativo no 2 de Granada (Spanyolország) előzetes döntéshozatal iránti kérelme) — Carlos Sáez Sánchez, Patricia Rueda Vargas kontra Junta de Andalucía, Manuel Jalón Morente és társai
   (C-563/08. sz. ügy) (1)
   
   (Az eljárási szabályzat 104. cikke 3. §-ának első bekezdése - EUMSZ 49. cikk - Letelepedés szabadsága - Közegészségügy - Gyógyszertárak - Közelség - A lakosság gyógyszerrel való ellátása - Üzemeltetési engedély - A gyógyszertárak földrajzi eloszlása - A népsűrűség szempontján alapuló korlátozások bevezetése - A gyógyszertárak közötti minimális távolság)
   2011/C 30/16
   Az eljárás nyelve: spanyol
   
      A kérdést előterjesztő bíróság
   
   Juzgado de lo Contencioso-Administrativo no 2 de Granada
   
      Az alapeljárás felei
   
   
      Felperesek: Carlos Sáez Sánchez, Patricia Rueda Vargas
   
      Alperesek: Junta de Andalucía, Manuel Jalón Morente és társai
   
      Tárgy
   
   Előzetes döntéshozatal iránti kérelem — Juzgado de lo Contencioso-Administrativo no 2 de Granada — Az EK 43. cikk értelmezése — Az új gyógyszertárak létesítéséhez szükséges feltételeket előíró szabályozás — A lakosságszámon és a gyógyszertárak közötti minimális távolság betartásának szükségességén alapuló korlátozások
   
      Rendelkező rész
   
   Az EUMSZ 49. cikket úgy kell értelmezni, hogy azzal főszabály szerint nem ellentétes az olyan nemzeti szabályozás, mint az alapeljárás tárgyát képező, amely korlátozásokat ír elő az új gyógyszertárak létesítési engedélyeinek kiadásához, és úgy rendelkezik, hogy:
   
               —
            
            
               gyógyszertári körzetenként főszabály szerint 2 800 lakosonként egy gyógyszertár létesíthető,
            
         
               —
            
            
               e küszöb elérése esetén a lakosság 2 000 főt meghaladó része tekintetében hozható létre újabb gyógyszertár;
            
         
               —
            
            
               minden gyógyszertár esetében be kell tartani a már meglévő gyógyszertáraktól mért, főszabály szerint 250 méteres minimális távolságot.
            
         Ugyanakkor az EUMSZ 49. cikkel ellentétes az ilyen nemzeti szabályozás, amennyiben a 2 800 lakosra vagy a 250 méterre vonatkozó alapszabály az olyan földrajzi területeken, amelyek sajátos demográfiai jellemzőkkel rendelkeznek, akadályozza a megfelelő gyógyszertári szolgáltatás biztosításához szükséges számú gyógyszertár létesítését, amelynek vizsgálata a nemzeti bíróság feladata.
   
      (1)  HL C 69., 2009.3.21.